
Šta je ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u postojanje Uzvišenog Allaha?


* 
* 
* 
* 
* 
* 
* 

 
Šta je vjerovanje u postojanje Uzvišenog Allaha?

a) Priznanje postojanja Uzvišenog Allaha je prirodna stvar u čovjeku.  

Većina ljudi priznaje postojanje Uzvišenog Allaha i ne protivi se tome niko osim neznatne skupine ateista. Doista, sva stvorenja su po prirodi naklonjena da vjeruju u svog Stvoritelja pa čak i kada se tome prethodno ne poduče. Mi čujemo i vidimo kako se uslišavaju ***[dove](https://pitajucene.com/search/dove/questions/ "Pretraži pitanja o dove")*** onih koji dove i kako oni koji traže dobivaju, što bez sumnje upućuje na postojanje Uzvišenog Allaha, kao što je Allah rekao: “I kada ste od Gospodara svoga pomoć zatražili pa vam se On odazvao.” (El-Enfal, 9.)


b) Svima je poznato da stvoreno mora imati stvoritelja, i ova brojna stvorenja koja stalno gledamo moraju imati stvoritelja koji je učinio da postoje, a to je Uzvišeni Allah, jer je nemoguće da budu stvorena bez stvoritelja koji ih je stvorio, kao što je nemoguće da sama sebe stvore, jer ništa samo sebe ne stvara. Rekao je Uzvišeni Allah: “Zar su oni bez Stvoritelja stvoreni ili su oni sami sebe stvorili?!” (Et-Tur, 35.)


Ajet znači da oni nisu stvoreni bez stvoritelja, niti su oni ti koji su sebe stvorili, pa ne ostaje ništa drugo osim da je Uzvišeni Allah njihov stvoritelj.


c) Uređenost ovog svemira, u svom nebu, Zemlji, zvijezdama, drveću i ostalom nepobitno upućuje da ovaj svemir ima jedinstvenog tvorca, a to je Uzvišeni Allah, koji je rekao: “To je Allahovo djelo koji je sve savršeno stvorio.” (En-Neml, 88)


Na primjer: planete i zvijezde plove ustaljenim sistemom koji se ne remeti i svaka planeta plovi putanjom iz koje ne izlazi. Rekao je Uzvišeni Allah: “Niti Sunce može Mjesec dostići niti noć dan preteći, svi oni u svemiru plove. (Ja-sin, 40.)


\_\_\_\_\_\_\_\_\_\_\_


Preuzeto iz knjige: ***[Tevhid](https://pitajucene.com/search/tevhid/questions/ "Pretraži pitanja o tevhidu")*** za omladinu i početnike  

Autor: Dr. ***[Muhammed b.Abdulaziz Alu Abdullatif](https://pitajucene.com/search/Muhammed+b.Abdulaziz+Alu+Abdullatif/answers/ "Pretražite odgovore od šejh Muhammed b.Abdulaziz Alu Abdullatif")***  

Preuzmite pdf knjigu ovdje:  

<https://pitajucene.com/wp-content/uploads/2019/07/Tevhid-Za-Omladinu-I-Pocetnike-dr.-Muhammed-b.-Abdulaziz.pdf>


